armvectores/hy_wikipedia_2023 huggingface dataset:
Ֆարակլոս (ամրոց)

Ֆարակլոս ամրոց (հուն․՝ Kάστρο Φεράκλος, անգլ.՝ Feraclos Castle), պաշտպանական կառույց, գտնվում է Հունաստանի Հռոդոս կղզում,Խառակի ավանի ծովախորշում: Գոյություն ունի Բյուզանդական կայսրության ժամանակաշրջանից, 14-րդ դարի սկզբին օգտագործվում էր արաբական ծովահենների կողմից; 1306 թվականին նվաճվել է Հիվանդախնամների միաբանության ասպետների կողմից, սակայն գրավումից հետո այն չի օգտագործվել, և 1408 թվականին արդեն ամրոցը վերածվել է ավերակների: Վերականգնվել է Մալթյան օրդենի մագիստրոս Ջովաննի Բատտիստա Օրսինիի (Giovanni Battista degli Orsini, 1467—1476) և Պիեռ Աուբուսսոնոյի (Pierre d’Aubusson, 1476—1503) կողմից ծովախորշի պաշտպանության համար: Այն Հռոդոս կղզու գլխավոր ամրություններից էր:
Ըստ նախագծի ամրոցը բազմանկյուն է, պատերի հաստությունը մոտ 680 մետր է: Ներսում ենթադրվում է բնակեցված ե եղել, ավերակներից դա հիմա էլ երևում է: Հյուսիսային և արևելյան կողմերի պատերի մի մասը պահպանվել են Բյուզանդական կայսրության ժամանակներից: Հյուսիսային կողմից երևում են երկու կշոր աշտարակներով պահպանվող դարպասների մնացորդները: Պատերը պաշտպանության համար ունեել են սուր ծայրեր: Ամրոցի ներսում պահպանվել են ջրով լի բաքերը, ներքին սրահների և շինությունների ավերակները: Ըստ լեգենդների ամրոցի տակ կան ստորգետնյա անցումներ:
1523 թվականին երկարատև հարձակումից հետո ամրոցը գրավվեց Օսմանական Թուրքիայի կողմից: Չի օգտագործվել օսմանների կողմից և այդ օրվանից լքված է:


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Ֆարակլոս ամրոցը Հունաստանի Մշակույթի և սպորտի նախարարության կայքում
Հալկան (Հեքյարիի գավառ)

Հալկան, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Անդրանիկ Պետրոսյան (այլ կիրառումներ)

Անդրանիկ Պետրոսյան անունը կարող է վերաբերել հետևյալ անձանց.

Անդրանիկ Հակոբի Պետրոսյան (1908, Երևանի նահանգ, Կովկասի փոխարքայություն, Ռուսական կայսրություն - 1988, Վեդի, Հայկական ԽՍՀ, ԽՍՀՄ), Հայրենական մեծ պատերազմի մասնակից (1941-1942)։
Անդրանիկ Մուսայելի Պետրոսյան (1921, Մուշկապատ, Մարտունու շրջան, Ադրբեջան - անհայտ), հայ մանկավարժ։ Հայրենական մեծ պատերազմի մասնակից։
Ռիբեյրան Պրետու

Ռիբեյրան Պրետու(պորտ.՝ Ribeirão Preto), քաղաք և համայնք Բրազիլիայի Սան Պաուլու նահանգում։ Նույնանուն մեզոտարածաշրջանի և տնտեսա-վիճակագրական միկրոշրջանի բաղկացուցիչ մասն է։ Զբաղեցնում է 651,366 քառակուսի կիլոմետր տարածք։ Բնակչության թվաքանակը 2019 թվականի տվյալներով եղել է 703.437&nbsp (այդ ցուցանիշով Բրազիլիայում զբաղեցնում է 27-րդ տեղը)։ Բնակչության խտությունը կազմում է 860,5 մարդ/կմ²։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում էր   10 095 559 հազար ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2005 թվականի դրությամբ, կազմում էր 18 312,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում էր   0,855 (տվյալները՝ ՄԱԿ-ի զարգացման ծրագրի)։


== Պատմություն ==
Բնակավայրը հիմնադրվել է 1856 թվականին;


== Տրանսպորտ ==
Քաղաքի կենտրոնից 18 կիլոմետր հեռավորության վրա գործում է միջազգային օդանավակայան։


== Պատկերասրահ ==

		
		
		
		


== Կլիմա ==
Ռիբեյրան Պրետուի կլիման արևադարձային է, Köppen climate classification-ի դասակարգման համաձայն՝ Aw՝ անձրևառատ ամառներով ու համեմատաբար չոր ձմեռներով։ Արձանագրված առավելագույն տաք ջերմաստիճանը՝ 43.6 °C (110.5 °F, 2012 թ. հոկտեմբերի 29-ին)։

Միջին ջերմաստիճանը. ձմռանը՝ 18.6 °C; ամռանը՝ 23.9 °C
Ծովի մակերևույթից միջին բարձրությունը՝  531մ (504-ից 852 մետրի միջակայքում)
Տեղումների միջին տարեկան քանակությունը՝ 1508 մմ
Համեմատական խոնավությունը՝ 71% (տարեկան միջին ցուցանիշը)


== Ծանոթագրություններ ==


== Արտաքին հղումներ ==
Համայնքապետարանի կայքէջը
Պետրանի

Պետրանի (ուկրաիներեն՝ Петрані), գյուղ Ուկրաինայի Վիննիցայի մարզի Ժմերինկայի շրջանում։
2001 թվականի տվյալներով Պետրանի գյուղում բնակվում էր 131 մարդ։ Բնակավայրը զբաղեցնում է 0,8 կմ² տարածք։ Բնակչության խտությունը կազմում էր 163,75 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆրես Կաբարդես

Ֆրես Կաբարդես (ֆր.՝ Fraisse-Cabardès), համայնք Ֆրանսիայի Օկսիտանիա մարզի Օդ գավառում:
Բնակչությունը 2008 թվականի դրությամբ կազմում է 109 մարդ, բնակչության խտությունը` 15.29 մարդ/կմ²: Բնակավայրը զբաղեցնում է 7.13 կմ² տարածք:


== Աշխարհագրություն ==
Գտնվում է Փարիզ քաղաքից 620 կմ հարավ, Մոնպելիե քաղաքից` 135 կմ արևմուտք, Կարկասոն քաղաքից` 15 կմ հյուսիս-արևմուտք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 72 աշխատունակ (15-64 տարեկան)  բնակիչ, որոնցից ակտիվ էին 53-ը, իսկ ոչ ակտիվները` 19: Ակտիվության ցուցանիշը կազմում է 73,6 %: 53 աշխատունակ մարդկանցից աշխատել է 43 անձ (25 տղամարդ և 18 կին): Գործազուրկ են եղել 10 անձ (6 տղամարդ և 4 կին): 19 անաշխատունակներից 2-ը եղել են աշակերտներ կամ ուսանողներ, 13-ը` թոշակառուներ, իսկ 4-ը չեն աշխատել տարբեր պատճառներով:


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Wrecked

Wrecked, ամերիկյան Imagine Dragons ռոք խմբի երգը։ Թողարկվել է Interscope Records և Kidinakorner լեյբլներում 2021 թվականի հուլիսի 2-ին որպես Imagine Dragons-ի «Mercury ― Act 1» հինգերորդ ստուդիական ալբոմի սինգլ։ Սինգլը գրել և որպես պրոդյուսեր հանդես են եկել խմբի անդամները։
Երգը նվիրված է Դին Ռեյնոլդսի (Imagine Dragons-ի ֆրոնտմեն) եղբոր կնոջը՝ քաղցկեղից մահացած Ալիշե Դուրատսկի Ռեյնոլդսին։


== Հիթ-շքերթներ ==


== Ծանոթագրություններ ==
Բալաբանովկա (այլ կիրառումներ)

Բալաբանովկա, կարող է վերաբերել՝

Բալաբանովկա - ավան, Ուկրաինայի Խարկովի մարզի Բոգոդուխովի շրջանում
Բալաբանովկա - գյուղ, Ուկրաինայի Խմելնիցկիի մարզի Նովոուշիցկի շրջանում
Բալաբանովկա - գյուղ, Ուկրաինայի Վիննիցայի մարզի Օրատովկայի շրջանում
Վասիլևների տուն

Վասիլևների տուն (ռուս.՝ Дом Васи́льевых), պատմական շենք Պուշկին քաղաքում։ Կառուցվել է 1837 թվականին։ Տարածաշրջանային նշանակության մշակութային ժառանգության օբյեկտ է։ Գտնվում է Լեոնտևսկի փողոցի 13/17 շենքում, Մալայա փողոցի անկյունում։


== Պատմություն ==
Երկհարկանի շենքը կառուցվել է 1837 թվականին ճարտարապետ Ալեքսանդր Տոնի նախագծով։ Հայտնի է, որ շինությունը որոշ ժամանակ անց պատկանել է վաճառական Ե. Դ. Վասիլևի կնոջը։ Տարածքում եղել են մեկհարկանի թևաշենք Լեոնտևսկայա փողոցի երկայնքով և կիսավերնահարկով փայտե տուն, բայց դրանք չեն պահպանվել։ 1863 թվականին փողոցի անկյունում գտնվող տունը մասնակի վերակառուցվել է ճարտարապետ Ն. Նիկիտինի կողմից։ 1907 թվականի դրությամբ տանն ապրել է  Ցարսկոյե Սելոյի քաղաքագլուխ Ֆ. Ի. Սմիրնոն։
Մինչև 2010 թվականը շենքում տեղակայված էր շրջանային առողջապահական և հոգեբանական խորհրդատվության բաժինը։ 2010 թվականից ի վեր Վասիլևների նախկին տունը զբաղեցնում է Պուշկինի շրջանի բնակչության բազմաֆունկցիոնալ սպասարկման կենտրոնը, որի տեղավորման համար տունը վերակառուցվել է, ինտերիերը նորացվել է։ Շենքն ունի երկու մուտք` գլխավոր մուտք և հաշմանդամություն ունեցող անձանց համար մուտք։


== Ճարտարապետություն ==
Շենքը կառուցված է անսյունակարգ կլասիցիզմի ոճով։ Տունը քարից է, երկհարկանի, ունի նկուղ։ Ներքևի հարկը ռուստաշար է։ Շենքի կլոր անկյունը զարդարում է պատշգամբը։


== Գրականություն ==
Семенова Г. В. Царское Село: знакомое и незнакомое. — М.: Центрполиграф, 2009. — С. 314. — 638 с. — ISBN 978-5-9524-4249-8.


== Ծանոթագրություններ ==


== Արտաքին հղումներ ==
«Малая 17 / Леонтьевская 13. Дом Васильева (Многофункциональный центр услуг населению)»։ Энциклопедия Царского Села։ Արխիվացված է օրիգինալից 2018-07-07-ին։ Վերցված է 2018-07-06 
«Дом Васильевых»։ citywalls.ru։ Վերցված է 2018-07-06
Լանյո (կանտոն)

Լանյո (ֆր.՝ Lagnieu), Ֆրանսիայի կանտոն է, գտնվում է Ռոն-Ալպ շրջանում։ Էն դեպարտամենտի կանտոնն է։ Մտնում է Բելե օկրուգի մեջ։ Համաձայն 1999 թվականի մարդահամարի կանտոնի բնակչությունը 17033 մարդ էր։ Կանտոնի համարը 117 է։ Կանտոնում կա 13 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Հայաստանի Հանրապետության պետական պարգևներ (այլ կիրառումներ)

Հայաստանի Հանրապետության պետական պարգևներ, կարող է վերաբերել՝

Հայաստանի Հանրապետության պետական պարգևներ - Հայաստանի` պետական շինարարության, տնտեսության, գիտության, կրթության, մշակույթի, արվեստի բնագավառներում, առողջապահության, սպորտի զարգացման ոլորտներում, օրինականության ամրապնդման, հայրենիքի պաշտպանության և պետության անվտանգության ապահովման գործում նշանակալի ավանդի, բարեգործական ակտիվ գործունեության, ինչպես նաև ունեցած ակնառու այլ ծառայությունների համար խրախուսման բարձրագույն ձև
Հայաստանի Հանրապետության պետական պարգևներ - Հայաստանի Առաջին Հանրապետության՝ տարբեր ոլորտներում նշանակալի ներդրում ունեցած անձանց խրախուսման բարձրագույն ձևը
Կիպչակ

Կիպչակ (թուրքմ.՝ Кипчак), գյուղ Թուրքմենստանի հարավ-արևմուտքում, վարչականորեն՝ Ահալի վելայաթում։
Այս գյուղը առավել հայտնի է նրանով, որ այստեղ է ծնվել Թուրքմենստանի առաջին նախագահ Սափարմուրատ Նիյազովը։


== Աշխարհագրություն ==
Կիպչակը գտնվում է Թուրքմենստանի արևմուտքում։ Այն համարվում է Ահալի վելայաթի խոշորագույն գյուղերից մեկը՝ ըստ բնակչության թվի և զբաղեցրած տարածքի։
Այն գտնվում է երկրի մայրաքաղաք Աշխաբադից 15 կիլոմետր հեռավորության վրա։ Աշխաբադի հետ կապված է ավտոխճուղով։
Համարվում է խոշոր սրբատեղի։ Այստեղ է գտնվում Թուրքմենստանի և Կենտրոնական Ասիայի ամենամեծ մզկիթը, որտեղ էլ գտնվում է առաջին նախագահի դամբարանը։ Այնտեղ թաղվել են Սափարմուրատ Նիյազովի մայրը, հայրը և երկու եղբայրները, ովքեր զոհվել են 1948 թվականի Թուրքմենստանի երկրաշարժի ժամանակ։
2006 թվականից այստեղ է թաղված նաև երկրի առաջին նախագահը։
Կիպչակում կան մի քանի հանրակրթական դպրոցներ, մանկապարտեզներ և խանութներ։ Այստեղ գործում է նաև փոստ, մշակութային կենտրոն, հյուրանոց, անասնաբուժական կենտրոն, շտապօգնության կենտրոն, առևտրի կենտրոն, ինչպես նաև շուկա։


== Բնակչություն ==
Համարվում է ամենաշատ բնակչություն ունեցող թուրքմենական գյուղերից մեկը։ Ըստ 2014 թվականի պաշտոնական տվյալների՝ Կիպչակում բնակվում է ավելի քան 12,000 մարդ։
Հիմնական բնակիչները տեղաբնիկ թուրքմեններն են, որոնք խոսում են թուրքմեներենով։ Կիպչակի բնակիչները դավանում են իսլամ։


== Ծանոթագրություններ ==
Կունո ֆոն Կլեբելսբերգ

Կունո ֆոն Կլեբելսբերգ (գերմ.՝ Kuno von Klebelsberg, նոյեմբերի 13, 1875(1875-11-13), Pecica, Arad County, Ռումինիա - հոկտեմբերի 12, 1932(1932-10-12), Բուդապեշտ, Հունգարիայի Թագավորություն), կոմս,, հունգարացի փաստաբան, քաղաքական գործիչ, Հունգարիայի թագավորության միջպատերազմական  տարիներին ներքին գործերի նախարար (1921-1922) և մշակույթի նախարար (1922-1931)։ 1917-1932 թվականներին ղեկավարել է Հունգարիայի պատմական միությունը։


== Կենսագրություն ==
Կլեբելսբերգը ծնվել է Ավստրո-Հունգարիայի Մագյարպեչսկա (այժմ՝ Պեչիկա, Արադ ժուդեց, Ռումինիա)։ Առաջին համաշխարհային պատերազմից հետո, Տրիանոնի պայմանագրի ստորագրումից և քաղաքացիական պատերազմի ավերիչ հետևանքներից հետո, Հունգարիան ճգնաժամի մեջ էր։ Կլեբելսբերգը 1921 թվականին զբաղեցրել է ներքին գործերի նախարարի պաշտոնը ընդհուպ մինչև հաջորդ տարի։ Դրանից հետո նա դարձել է մշակույթի նախարար (1922-1931) և Հունգարիայում կրթության ոլորտի բազմաթիվ բարեփոխումներ է իրականացրել։ Կլեբելբերգը մասնակցել է գյուղական տարրական դպրոցների ստեղծմանը, նախաձեռնել է բազմաթիվ համալսարանների արդիականացումը և ստեղծել է «Ունգարիկում կոլեգիումը»՝ արտասահմանում գործող մշակութային ոլորտի կազմակերպություն, որը զարգացնում էր հունգարական մշակույթի մասին իրազեկումը այլ երկրներում։
Կլեբելսբերգը հայտնի էր նաև ուսանողների համար առաջադեմ կրթաթոշակային քաղաքականության ներկայացմամբ։
Կլեբելբերգը, այնուամենայնիվ, ընդհանրապես համարվում է հակասական գործիչ, ի թիվս այլ բաների, նա առաջ է տարել Հունգարիայի իշխանության գաղափարախոսությունը և հունգարական էթնիկ մշակույթի բացառիկ կարևորությունը նախկին Ավստրո-Հունգարական միապետության փոքրամասնությունների նկատմամբ (սերբերի, սլովակների, ռումինացիների, հրեաների, ռուսների և այլն)։ Տրիանոնի պայմանագրից հետո Կլեբելբերգի գաղափարները և նրա կրթական բարեփոխումները ուղղակի ծառայել են ռևանշիստական ​​տրամադրություններին և տարածքային պահանջներին Միկլոշ Հորթիի օրոք։ Կլեբելսբերգը հակասեմական ​​էր և մեղադրել է Հունգարիայի հրեականությանը՝ 1918 և 1919 թվականների համապատասխանաբար բուրժուա-լիբերալ և կոմունիստական ​​հեղափոխություններին մասնակցելու, ինչպես նաև Տրիոնյան պայմանագրի տակ գտնվող տարածքների կորստի համար։ Այսպիսով, 1924 թվականին նա պահանջեց, որ հրեաները վերադարձնեն «Մեծ Հունգարիա»-ն, դրա փոխարեն խոստանալով հանել համալսարաններում ուսման քվոտան (Numerus clausus system), որը 1920-ականների սկզբին առաջին անգամ ներմուծվել էր Եվրոպայում։
1939 թվականին, նախարարի մահից մի քանի տարի անց, Բուդապեշտում նրա պատվին կանգնեցվել է հուշարձան։ Երկրորդ համաշխարհային պատերազմի ժամանակ քանդակը քանդվել է, բայց 2000 թվականին վերականգնվել է։


== Ծանոթագրություններ ==
Խազարներ

Խազարներ, թյուրքական լեզվաընտանիքին պատկանող ժողովուրդ։ Հոների արշավանքներից (IV դար) հետո ներխուժել են Արևելյան Եվրոպա, ապա՝ բնակվել Արևմտյան Մերձկասպյան երկրամասերում՝ Սուլակ գետի (Հյուսիսային Դաղստան) և ստորին Վոլգայի միջև։ 560-ական թթ. ենթարկվել են Թյուրքական խաքանությանը, որի անկումից հետո, VII դարի 2-րդ կեսին, ստեղծել են Խազարական խաքանությունը։
Ապրում էին վաչկատուն կյանքով, հիմնական զբաղմունքն անասնապահությունն էր։ VIII դարում տոհմական կարգերի քայքայման և վաղ ֆեոդալական հարաբերությունների ձևավորման պայմաններում։ Խազարների մի մասը դարձավ նստակյաց և սկսեց զբաղվել երկրագործությամբ։ VIII դարի վերջին խազարներն ընդունեցին իսլամ, իսկ Խազարական խաքանության կործանումից (965) հետո աստիճանաբար տարրալուծվեցին թյուրք-պոլովեցական ցեղերի մեջ։
Հայ մատենագրության մեջ խազարները հիշվում են խազիրք ձևով։ Առաջին անգամ հիշատակում է Մովսես Խորենացին։ Նրանց մասին տեղեկություններ կան նաև VII դար «Աշխարհացոյց»-ում, Մովսես Կաղանկատվացու և ուրիշների մոտ։ 552 թվականին խազարները ներխուժեցին Աղվանք և ասպատակեցին Հայաստանի հյուսիսարևելյան շրջանները։ 626 թվականին և 627 թվականին, դաշնակցելով Բյուզանդիային ընդդեմ Իրանի, ներխուժեցին Կովկաս, 630 թվականին գրավեցին և ավերեցին Թիֆլիսը, թափանցեցին Աղվանք։ Նույն թվականին նրանք արշավեցին Հայաստան և Սևանա լճի մոտ տեղի ունեցած ճակատամարտում հաղթեցին պարսկական զորքին, սակայն շուտով վերադարձան Խազարիա՝ այնտեղ բռնկած ներքին խռովությունների պատճառով։ IX դարից խազարները դադարել են արշավել Հայաստան, Վրաստան և Աղվանք։


== Գրականություն ==
Apтамонов M. И., История xaзap, Л., 1962;
Плетнева C.A., Xaзapы M., 1976.
Աստղիկ Արևելյան

Աստղիկ Արևելյան, բանասիրական, գիտական ամսագիր։ Լուս է տեսել 1855 թ.-ին, Կոստանդնուպոլսում։ Հրատարակություն Մեսրոպյան ընկերության։ «Աստղիկ Արևելյան»-ը տպագրել է ինքնուրույն և թարգմանական նյութեր՝ բարոյախոսական զրույցներ, բանաստեղծություններ, պատմվածքներ, առողջապահական, դպրոցական-մանկավարժական հոդվածներ, աշխարհագրությանը և բնագիտական գիտություններին վերաբերող օգտակար տեղեկություններ։ Ամսագիրը դադարել է լույս տեսնել, երբ լուծարքի է ենթարկվել Մեսրոպյան ընկերությունը։


== Ծանոթագրություններ ==
Էրսե (այլ կիրառումներ)

Էրսե, կարող է վերաբերել՝

Էրսե - համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Ուսթ կանտոնի կազմի մեջ
Էրսե - մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում
Պեչի (այլ կիրառումներ)

Պեչի, կարող է վերաբերել՝

Պեչի - գյուղ Ուկրաինայի Չեռնիգովի մարզի Բորզնայի շրջանում
Պեչի - գյուղ Ռուսաստանի Նիժնի Նովգորոդի մարզի Լուկոյանովսկի շրջանի կազմում
Մալիևկա (գյուղ, Բերեզնեգովատոեի շրջան)

Մալիևկա (ուկրաիներեն՝ Маліївка), գյուղ Ուկրաինայի Նիկոլաևի մարզի Բերեզնեգովատոեի շրջանում։ Հիմնադրվել է 1812 թվականին։
2001 թվականի տվյալներով Մալիևկա գյուղում բնակվում էր 1 032 մարդ։ Բնակավայրը զբաղեցնում է 2369 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(5097) Էքսֆորդ

(5097) Էքսֆորդ (անգլ.՝ Axford), աստերոիդ աստերոիդների հիմնական գոտում։ Հայտնաբերվել է 1983 թվականի հոկտեմբերի 12-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,597369 ա. մ., առավելագույնը մոտենում է 2,0088 ա. մ. հեռավորության վրա և հեռանում 3,186 ա. մ.։ Արեգակի շուրջ մեկ ամբողջական պտույտ է կատարում 1528,97 երկրային օրվա ընթացքում, իր ուղեծրով շարժվելով միջինում 0,235453 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5097) Էքսֆորդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չմել

Չմել (ուկրաիներեն՝ Чміль), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Չմել գյուղում բնակվում էր 307 մարդ։ Բնակավայրը զբաղեցնում է 1,2 կմ² տարածք։ Բնակչության խտությունը կազմում էր 255,83 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նորածին

Նորածին, երեխան՝ ծնվելու պահից մինչև կյանքի առաջին ամսվա վերջը (նորածնային շրջան)։ Նորածնին բնորոշ է օրգանիզմի հարմարվելը արտաքին նոր միջավայրին, ծնվելու պահից կարգավորվում է թոքային շնչառությունը, արտարգանդային արյան շրջանառությունը, սկսում են գործել մարսողական օրգանները, առաջանում է ջերմականոնավորում, փոխվում են արյան մորֆոլոգիական և ֆիզիկա-քիմիական առանձնահատկությունները։ Նորածնի զարգացումն այդ շրջանում պայմանավորված է հասունության հիմնական ցուցանիշներով (մարմնի զանգվածը, հասակը, գլխի, կրծքավանդակի շրջագիծը)։ Կյանքի առաջին (մինչև 4-5-րդ) օրերին տեղի է ունենում մարմնի զանգվածի ֆիզիոլոգիական անկում (5-8%), իսկ 7-10-րդ օրերից այն սկսում է վերականգնվել։ Առաջին ամսվա ընթացքում քաշն ավելանում է 600-700 գրամով։ Հասուն նորածնի ճիչը բարձր է, ծծելու ռեֆլեքսը՝ ակտիվ, ֆիզիոլոգիական ռեֆլեքսները լավ արտահայտված են։ Մաշկը նուրբ է, հարթ, դյուրավնասելի, եղջերաշերտերը, մկանները՝ թույլ զարգացած։ Պաշտպանական հատկությունները թույլ են արտահայտված։ Ենթամաշկային ճարպաշերտը ձևավորվում է ներարգանդային կյանքի վերջին երկու ամիսների ընթացքում, կազմելով նորածնի մարմնի զանգվածի 15-18 %-ը։ Բնորոշ է ծալիչ մկանների գերլարվածությունը, որը պայմանավորված է նյարդային հյուսվածքի թերզարգացմամբ։ Ողնաշարը չունի ֆիզիոլոգիական ծռումներ, կրծքավանդակը տակառաձև է։ Նորածնի նյութափոխանակության փոփոխություններն ընթանում են հոմեոստազի շեղումներով, կյանքի առաջին ժամերին բնորոշ է ֆիզիոլոգիական ացիդոզը։

Նորածնի շնչառությունը մակերեսային է, անհավասար ընդմիջումներով (1 րոպեում 40-55 շնչառական շարժում)։ Սիրտ-անոթային համակարգի հարմարվելու պրոցեսը կապված է շնչառության կանոնավորման հետ։ Նկատվում է հաճախասրտություն (զարկերակը 1 րոպեում՝ 120-140 զարկ, լաց լինելիս՝ 160-200 զարկ)։ Ներարգանդային զարգացման վերջում գլխուղեղն ունի այնպիսի ֆունկցիոնալ հասունություն, որ կարող է ընդունել արտաքին գրգիռները նորածնի կյանքի հենց առաջին ժամից։ Հետևաբար՝ նորածնի մոտ կան բոլոր նախապայմանները հասարակ ռեֆլեքսային կապերի ստեղծման համար, իսկ դրանց առաջացման հաջորդականությունը պայմանավորված է համապատասխան կեղևային վերլուծիչների մորֆոլոգիական հասունությամբ։ Ելնելով նորածնի ստամոքսաաղիքային համակարգի առանձնահատկություններից (ֆերմենտային ցածր ակտիվություն, աղիքների լորձաթաղանթի բարձր թափանցելիություն, դյուրավնասելիություն)՝ լավագույն սննդառություն է համարվում կրծքով կերակրելը։
Կողբ համայնք

Կողբ համայնք, երկրորդ մակարդակի վարչատարածքային միավոր Հայաստանի Տավուշի մարզում։ Ներառում է Կողբ և Զորական գյուղերը։ Համայնքի կենտրոնը Կողբ գյուղն է։


== Համայնքի նկարագրություն ==


=== Կողբ գյուղ ===

Կողբ գյուղը գտնվում է Իջևան-Նոյեմբերյան ավտոմոբիլային ճանապարհին։ Գյուղից հյուսիս-արևելք գտնվում է Բերդավան գյուղը, հարավ-արևելքում՝ Նոյեմբերյան քաղաքը, հյուսիս-արևմուտքում, արևմուտքում և հարավ-արևմուտքում շրջապատված է անտառապատ լեռներով։ Ունի հնագույն պատմություն։ Գյուղի տարածքում են գտնվում մ․թ․ա․ 2-րդ հազարամյակով և հետագա դարերով թվագրվող բազմաթիվ հնավայրեր, պատմամշակութային այլ կառույցներ։ 
Կողբն ունի 2 միջնակարգ դպրոց, 2 մանկապարտեզ, երաժշտական դպրոց, գեղարվեստի դպրոց, մշակույթի կենտրոն, պատմության թանգարան, բուժկետ։ 

		
		


=== Զորական գյուղ ===


== Բնակչություն ==
Համաձայն Հայաստանի 2011 թվականի համընդհանուր մարդահամարի արդյունքների՝ Կողբ գյուղում բնակվում է 4420 մարդ, որից 2197-ը արական սեռի, 2223-ը՝ իգական։


== Ծանոթագրություններ ==
Սֆինքսի հանելուկը

Սֆինքսի հանելուկը (ռուս.՝ Загадка сфинкса), խորհրդային մուլտիպլիկացիոն ֆիլմ, որը նկարահանվել է 1985 թվականին, ռեժիսոր Վլադիմիր Պեկարի կողմից, ըստ հին եգիպտական որմնանկարների մոտիվների։


== Սյուժե ==
Մի ժամանակ Հին Եգիպտոսում ապրում էր Ամոնեխտ անունով մի մարդ, որը թագավորական տոհմից էր։ Ամոնեխտը գաղտնի պապիրուսի վրա կարդացել էր, որ Պտախի գերեզմանում թաքնված է մի գիրք, որտեղ գրված է այն, ինչ պետք է կատարվեր Ամոնեխտի և արևի տակ ապրող բոլոր մարդկանց հետ։ Նա որոշում է իմանալ այդ մասին և գնում է գերեզմանի մոտ։ Որպեսցի ներթափանցի գերեզմանի մեջ, Ամոնեխտը արտաբերում է կախարդական «Մեռի՛ր, Պտախ, կորի՛ր, Պտախ, գալիս է ամենակարող Ռան, թող որ ես տեսնեմ սրբազան գիրքը» բառերը։ Հանկարծ լսվում է Սֆինքսի ձայնը. «Երբ սևը դառնա սպիտակ, իսկ սպիտակը` ոսկեգույն, և երբ հարցնողը կստանա հարցի պատասխանը, կբացվեն գերեզմանի դռները, և դու նորից կտեսնես սրբազան գիրքը։ Եթե գուշակես հանելուկը, գաղտնիքը կբացահայտվի, այլապես գերեզման բերող ճանապարհը մոռացիր»։ Ամոնեխտն ուշքի է գալիս անապատում։
Ժամանակ է անցնում, Ամոնեխտի հայրը մահանում է և պատանին դառնում է Եգիպտոսի տիրակալը։ Եվ շատ անգամներ նրան թվում է, թե նա գուշակել է Սֆինքսի հանելուկը, բայց նա ամեն անգամ սխալվում է։
Ամոնեխտը ծերանում է, և նրա աշակերտը նրան հարցնում է. «Արդյո՞ք դու գուշակեցիր Սֆինքսի հանելուկը», իսկ ծերունին պատասխանում է. «Այո։ Սֆինքսը ուզում էր, որ ես իմ կյանքն ապրեմ այնպես, ինչպես պետք է ապրի մարդը. իմ մազերը սպիտակել են, և ոսկեգույնով գրքի մեջ նշվել են իմ արած երեք գլխավոր գործերը, և պատասխանը ստացել է իմ աշակերտը. նա ում ես սիրել եմ ամբողջ սրտով», ասում է Ամոնեխտը և տխրությամբ ավելացնում. «Կատարվեց։ Կյանքն ապրված է»։ Գիշեր է գալիս, և ավարտվում է Սֆինքսի հանելուկը գուշակած մարդու մասին պատմությունը։


== Հեղինակներ ==
Սցենարի հեղինակներ` Վլադիմիր Պեկար, Ալեքսանդր Տիմոֆեևսկի
Ռեժիսոր` Վլադիմիր Պեկար
Բեմադրող նկարիչ` Տատյանա Կոլյուշևա
Կոմպոզիտոր` Էդուարդ Արտեմև
Հնչյունային օպերատոր` Բորիս Ֆիլչիկով
Օպերատոր` Քաբուլ Ռասուլով
Բանաստեղծական տեքստի հեղինակ` Ալեքսանդր Տիմոֆեևսկի
Տեքստը կարդում է` Միխայիլ Կոզակով
Նկարիչ-մուլտիպլակատորներ` Վիոլետա Կոլեսնիկովա, Գալինա Զեբրովա, Մարինա Ոսկանյանց, Անտոնինա Ալյոշինա, Դմիտրի Կուլիկով, Սերգեյ Դյոժկին, Ալեքսանդր Մարկելով
Նկարիչներ` Իրինա Սվետլիցա, Իրինա Սոբյանինա, Նիկոլայ Միտրոխին
Ռեժիսորի օգնական` Օլգա Ապանասովա
Մոնտաժող` Ելենա Բելյավսկայա
Խմբագիր` Պյոտր Ֆրոլով
Տնօրեն` Լիլիանա Մոնախովա
Հեղինակնեռը ներկայացված են ըստ մուլտֆիլմի լուսագրերի։


== Քննադատների արձագանք ==


== Ծանոթագրություններ ==


== Արտաքին հղումներ ==
«Սֆինքսի հանելուկը» մուլտֆիլմը «Անիմատոր.ռու» կայքում
Սֆինքսի հանելուկը(անգլ.) ֆիլմը Internet Movie Database կայքում
Владимир Пекарь — Энциклопедия отечественного кино
Կրինհոլմ

Կրինհոլմ (էստ․՝ Kreenholm ագռավի կղզի), կղզի Էստոնիայի Իդա-Վիրումաա նահանգի Նարվա քաղաքի մոտ՝ Նարվա գետում։ Կղզու տարածքը 13 հա է՝ 750 մ երկարությամբ և 250 մ լայնությամբ։ Կղզու մասին առաջին հիշատակությունները վերաբերում են 1538 թվականին։ 1823 թվականին այստեղ հիմնվել է գործվածքեղենի ֆաբրիկա 1856 թ.-ին կղզին գնել է բարոն Լյուդվիգ Կնոպը։ Ներկայումս էլ կղզում գործում են մանածագործական մի շարք արտադրամասեր։


== Ծանոթագրություններ ==
Օքտայ Ասադով

Օքտայ Սաբիր օղլի Ասադով (ադրբ.՝ Əsədov Oqtay Sabir oğlu, հունվարի 3, 1955(1955-01-03), Շղարշիկ, Ղափանի շրջան, Հայկական ԽՍՀ, ԽՍՀՄ), Ադրբեջանի ազգային ժողովի խոսնակ, Ադրբեջանի ազգային ժողովի նախագահ։


== Կենսագրություն ==
1976 թվականին ավարտել է Ադրբեջանի Պետական Նավթաքիմիական Ինստիտուտի մեքենաշինական ֆակուլտետը։
Աշխատանքային գործունեությունը սկսել է 1976 թվականին Բաքվի կենցաղային օդորակիչների գործարանում։ Սկզբում եղել է վարպետի օգնական, այնուհետև վարպետ։
1979-ից 1996 թվականը լուրջ պաշտոններ է զբաղեցրել Ադրբեջանի տնտեսական ոլորտում։
1979 թվականից Ադրբեջանի Հիմնական կառույցների և հատուկ շինարարական աշխատանքների վարչությունում աշխատել է որպես գլխավոր ինժեներ։
1981 թվականից եղել է գլխավոր տեխնոլոգ, հետագայում վարչության պետ, այնուհետև դարձել է «Ազերտեխստրոյ» տրեստի ղեկավար։
1996-ից 2004 թվականներին գլխավորել է «Ապշերոնի շրջանային ջրային բաժնետիրական ընկերությունը»։
2004 թվականի հունիսից եղել է «Ազերսու» բաժնետիրական ընկերությն ղեկավարը։Միջազգային ջրային ասոցիացիայի անդամ։ Ամուսնացած է։ Ունի երկու երեխա։ Տիրապետում է ռուսերենի և անգլերենի։


== Քաղաքական կարիերա ==
1990 թվականից հանդիսանում է «Նոր Ադրբեջան» կուսակցության քաղաքական խորհրդի անդամ։
2000 թվականից ընտրվել է Ադրբեջանի ազգային ժողովի II նստաշրջանի պատգամավոր, հանդիսանում է բնական պաշարների, էներգետիկայի և բնապահպանության խորհրդարանական հանձնաժողովի անդամ։
2005 թվականին Ապշերոնի շրջանից ընտրվել է Միլի Մեջլիսի (խորհրդարան) III նստաշրջանի պատգամավոր։ Նույն թվականի դեկտեմբերի 2-ից հանդիսանում է Ադրբեջանի Հանրապետության Միլի Մեջլիսի նախագահ։Ասադովը գլխավորում է Ադրբեջանի պատվիրակությունը ԱՊՀ միջխորհրդարանական վեհաժողովում։


== Շքանշաններ ==
«Պատվո» շքանշան (Ադրբեջան, 2014 թվականի դեկտեմբերի 29)՝ Ադրբեջանի Հանրապետության հասարակաքաղաքական կյանքում մեծ ներդրում ունենալու համար
Բարեկամության շքանշան (Ռուսաստան, 2015 թվականի մարտի 5)՝ Ռուսաստանի Դաշնության հետ բարեկամության և համագործակցության ամրապնդման գործում մեծ ավանդ ունենալու համար
Մեդալ «Խորհրդարանական համագործակցության ամրապնդման համար» (ԱՊՀ միջխորհրդարանական վեհաժողով, 2015 թվականի ապրիլի 16)


== Տես նաև ==
Ադրբեջանական Հանրապետության Ազգային Ժողովի 5-րդ գումարման պատգամավորների ցանկ


== Ծանոթագրություններ ==


== Արտաքին հղումներ ==
Справочные базы Евразийского Дома: Асадов Октай Сабир оглу Archived 2011-11-16 at the Wayback Machine.
Председатель Милли Меджлиса Октай Сабир оглы Асадов. Биография на официальном сайте Милли Меджлиса Азербайджана
Խանկայսկի շրջան

Խանկայսկի շրջան (ռուս.՝ Ханкайский район), մունիցիպալ շրջան Ռուսաստանի Դաշնության Պրիմորիեի երկրամասում։
Ստեղծվել է 1935 թվականին։ Վարչական կենտրոնը՝ Կամեն-Ռիբոլով։


== Աշխարհագրություն ==
Շրջանի տարածքի մակերեսը կազմում է 2730 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 24009 մարդ։ Բնակչության խտությունը կազմում էր 8,79 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Պարալոգիզմ

Պարալոգիզմ (հունարեն՝  παραλογισμός — կեղծ մտահանգում), ոչ կանխամտածված տրամաբանական սխալ, ճիշտ մտածողության օրենքների խախտման հետևանքով թույլ տրվող սխալ մտահանգում, որը կշռադատությունը զրկում է ապացուցական ուժից և հանգեցնում կեղծ եզրակացությունների։ Նման մտահանգումները կատարվում են առանց գիտակցված դրդապատճառների, ինքնաբերաբար և մեծ մասամբ պայմանավորված են անձի տրամաբանական մտածողության զարգացման ցածր մակարդակով։ Պարալոգիզմը տարբերվում է տրամաբանական կանոնների գիտակցական խախտումից՝ սոփեստությունից։
Kanal T

Kanal T, թուրքական հեռուստաալիք։ Հիմնվել է 2007 թվականին, փորձնական եթերով սկսել է հեռարձակվել 2007 թ. մարտի 1-ից, հիմնական եթերը մեկնարկել է 2008 թ. հունվարի 1-ին։ Հեռուստաալիքը ներկայացնում է ժամանցային, մարզական, հասարակական, տնտեսական, առողջապահական, կրոնական, և վերլուծական հաղորդումներ, լուրերի թողարկումներ, վավերագրական և գեղարվեստական ֆիլմեր։ Հեռուստաալիքը տարածվում է «Türksat 3A», «D-Smart», «Teledünya», «Tivibu» կաբելային և արբանյակային հեռուստատեսության օպերատորների կողմից։


== Արտաքին հղումներ ==
Պաշտոնական կայք (թուրքերեն)
Արցանց հեռարձակում Archived 2013-03-28 at the Wayback Machine. (թուրքերեն)
Ջորդան Միլեր

Ջորդան Միլեր (հոկտեմբերի 6, 1993(1993-10-06), Bend, Օրեգոն, ԱՄՆ), ամերիկացի մոդել է։ Դարձավ հայտնի, երբ հաղթեց Ամերիկայի հաջորդ թոփ մոդելը հեռուստաշոուի 20–րդ սեզոնը։


== Վաղ տարիներ ==
Միլերը ծնվել է Օլիմպիայում (Վաշինգտոն)։ 2001 թվականին նրա ծնողները տեղափոխվեցին Բենդ (Օրենգոն), որտեղ նա մեծացավ իր երկու քույրերի հետ միասին։ Սովորել է Բենդի «Mountain View» ավագ դպրոցում։ Նախքան Ամերիկայի հաջորդ թոփ մոդելին մասնակցելը նա ստորագրել էր պայմանագիր Code Model Management մոդելային գործակալության հետ Նյու Յորքում։


== Գործունեություն ==
2013 թվականին Միլերը մասնակցեց Ամերիկայի հաջորդ թոփ մոդելը հեռուստաշոուին։ Նա համարվում էր այդ սեզոնի ամենաուժեղ մասնակիցներից մեկը՝ ունենալով երեք հաղթանակ մարտահրավերներում և վեց շաբաթվա լավագույն լուսանկար։ Ըստ հեռուստաշոուի կազմակերպիչ և ժյուրի Թայրա Բենքսի, Միլերի լուսանկարները ամենահաջողվածներից են շոուի ողջ շրջանակներում։ 8–րդ շաբաթվա ժամանակ Միլերը չկարողացավ հաղթել մարտահրավերը և չստացավ ոչ մի առաջարկ դիզայներների կողմից։ Բալիում վերջնական անցուղային ներկայացման ժամանակ Միլերը ընկավ իր բարձրակրունկների վրայից։ Չնայած դրան, ժյուրիի անդամները միևնույն է գնահատեցին նրա կազմվածքը, կանացիությունը, անցուղային քայլվածքը և հայտարարեցին նրան հաղթող։
Որպես մրցանակ Միլերը կնքեց պայամանգիր NEXT Model Management մոդելային գործակալության հետ Լոս Անջելեսում, հայտնվեց Nylon ամսագրում և կնքեց 100,000 դոլարանոց պայամագիր Guess բրենդի հետ։
Մրցույթից հետո 2014 թվականին նա հայտնվեց Մալազիայի Cleo ամսագրի շապիկին և August Man ամսագրի էջերում։ Հայտնվեց նաև SÝN, Swiss Made, Ellements, Kode, Cake և Ugly ամսագրերում։


== Ծանոթագրություններ ==
Այչինգիլ

Այչինգիլ, լեռ Զանգեզուրի լեռնաշղթա լեռնահամակարգում, նրա հյուսիսային հատվածում, Թարթառ և Արփա գետերի ջրբաժանի շրջակայքում։ Ղևոնդ Ալիշանը ենթադրաբար նույնացնում է նույն շրջանում գտնվող Դավագյոզլու լեռան հետ։


== Ծանոթագրություններ ==
Կլյուչի (գյուղ, Բուգուլմինսկի շրջան)

Անվան այլ կիրառումների համար տե՛ս՝ ԿլյուչիԿլյուչի (ռուս.՝ Ключи), գյուղ Ռուսաստանի Թաթարստան հանրապետության Բուգուլմինսկի շրջանի կազմում։
Բնակչությունը 2002 թվականին գրանցված տվյալներով կազմում էր 475 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեսրոպ Մաշտոցի դիմանկար (Ստեփանոս Ներսիսյան)

Մեսրոպ Մաշտոցի դիմանկար, Ստեփանոս Ներսիսյանի 1882 թվականին ստեղծած կտավն է, որտեղ պատկերված է հայկական գրի ստեղծող Մեսրոպ Մաշտոցը հոգեկան ընդվզման ամենալարված պահին՝ առաջին տառերն ուրվագծելիս։


== Ստեղծման պատմություն ==
Ստեփանոս Ներսիսյանն իր ստեղծագործություններում հաճախ է անդրադարձել ժամանակի լուսավորության ու հասարակական մտքի զարգացմանը նվիրված անձանց։ Մաշտոցի  դիմանկարը Ստեփանոս Ներսիսյանը ստեղ­ծել է կյանքի վերջին տարիներին՝ 1882 թվականին։ Նույն ժամանակ ստեղծել է նաև հայոց գրերի ստեղծման գործում Մաշտոցին սատարող, կաթողիկոս Սահակ Պարթևի դիմանկարը։ Երկու նկարն էլ լայն տարածում են գտել և ժողովրդականություն են վայելել։
Աշխատանքը կատարվել է գանձակեցի մեծահարուստ Տեր-Ներսիսյանի պատվերով, որոշ ժամանակ պահպանվել է նրա տան դահլիճներից մեկում, ապա՝ Թարգմանչաց եկեղեցում։ Նկարի տարբերակը եղել է Թիֆլիսի Վանքի եկեղեցում, իսկ այժմ պահպանվում է Էջմիածնի Մայր Տաճարում։


== Նկարի սյուժե ==
Նկարը միաֆիգուր կոմպոզիցիա է։ Մեսրոպ Մաշտոցը նկարում պատկերված է ոգեշնչման պահին, մոխրաշականակագույն զգեստով, լեռան լանջին նստած։ Նա կիսով չափ թեքված է, գլուխը բարձրացրած։ Հայացքն ուղղել է դեպի երկինք, ձեռքը դրել է կրծքին։ Երկնքի ֆոնին հստակ ընդգծված է Մաշտոցի մարմինը։ Այն տիրապետող է կոմպոզիցիայում։ Ստեղծագործական երկունքի պահն է և նա ծնկին դրած մատյանում գրի է առնում հայերեն տառերը։ Բնության տեսարանը երկնքի պատկերը, այստեղ կատարում է լրացուցիչ դեր կերպարի լրիվ բացահայտման համար։ Հորիզոնում երևացող վաղորդյան արշա­լույսի ցոլքերը լուսավորել են Մեսրոպի դեմքը։ Նկարի վերին ձախ անկյունում, առկայծվող լույսի մեջ պատկերված է թևատարած փոքրիկ աղավնի նշանագրերով փոքր տախտակը կտցին։


== Սյուժեի հիմք ==
Սյուժեի հիմքում դարերի ընթաց­քում, ժողովրդի մեջ արմատավորված պատկերացումն է, թե հայերեն տառերը հորինելիս Մեսրոպը ներշնչվել է վերուստ՝ երկնքից իջած տեսիլքի ձևով։ Դրան հիմք է ծա­ռայել պատմահայր Մովսես Խորենացու գրած առասպելը։ Իր «Պատմություն հայոց» գրքում Մովսես Խորենացին գրել է, որ Մեսրոպ Մաշտոցը հայ տառերը հորինել է «երկնային  շնորհով»։


== Մաշտոցի կերպար ==
Կերպարի կերտման հիմք է ծառայել Մովսես Խորենացու պատումը։ Խորենացին նշել է, որ Մեսրոպ Մաշտոցը «մարմնով փառահեղ» էր։ Ստեփանոս  Ներսիսյանը առաջին պլան է բերել Մեսրոպին, որն էլ ավելի ընդգծել խոշոր մարմնի «փառահեղ» լինելը։ Կերպարի մկանուտ լինելու մասին վկայում է մարմնի բաց մասի՝ վզի հատվածը։ Կերպարն իր ներքին էությամր օժտված է որոշ սրբացման երանգով։ Մեսրոպը պատկերում 40-ն անց առույգ, ամրակազմ, հաղթանդամ տղամարդ է, մի տարիք մարդու համար, երբ նրա ստեղծագործական միտքր հանդես է գալիս իր ողջ կարողությամբ։
Հաստատելու համար Խորենացի պատմահոր «նա հրեշտակի տեսք ուներ, բեղմնավոր միտք» արտահայտությունը, Ներսիսյանը պատկերել է խելացի հայացքով հայ առնական տղամարդու՝ գեղեցիկ դիմագծերով, սև բեղերով, կարճ մորուքով, երեսը մի փոքր մազակալած։ Ըստ արվեստաբան Ե․ Մարտիկյանի Ստեփանոս Ներսիսյանը «Մեսրոպին պատկերել է մարդկային կոնկրետ, ռեալ նկարագրի հատկանիշներով»։ Ըստ Մանյա Ղազարյանի՝ «նկարիչը հեռացել է մեսրոպյան կերպարի ավանդական պատկերումից. սուրբ, որը հրաշքի զորությամբ տեսնում է հայ նշանագրերը։ Ներսիսյանի համար կարևոր է դարձել ոչ թե միայն երևույթի հրաշքային կողմը, այլև մարդու ստեղծագործական միտքը, նրա ներքին կամքն ու ձգտումը»։


== Ծանոթագրություններ ==
Միջազգային պահուստներ

Միջազգային պահուստներ, ակտիվներ, որոնք գտնվում են դրամավարկային կարգավորման մարմինների ազատ տնօրինման ներքո և վերահսկվում են նրանց կողմից՝ վճարային հաշվեկշռի ֆինանսավորման կարիքները բավարարելու, արտարժույթի շուկաներում փոխարժեքի վրա ազդելու համար միջամտելու և այլ համապատասխան նպատակներով (օրինակ՝ արտարժույթի և տնտեսության նկատմամբ վստահության պահպանելը, ինչպես նաև արտաքին փոխառության հիմք հանդիսանալ)։
Միջազգային պահուստները ներառում են դրամային ոսկի, փոխառության հատուկ իրավունքներ (SDRs), պահուստային դիրք Արժույթի միջազգային հիմնադրամում պահուստային դիրք և այլ պահուստային ակտիվներ։
Հաշվարկված է ԱՄՆ դոլարով։
Ստորև ներկայացված է աշխարհի երկրների ցանկը՝ դասակարգված իրենց միջազգային պահուստների չափին համապատասխան ԱՄՆ դոլարով։


== Երկրների ցանկն ըստ միջազգային պահուստների ==
Երկրների ցանկն ըստ միջազգային ոսկու և արժութային պահուստների՝ միլիոն դոլարով, ըստ Կենտրոնական բանկերի


== Տես նաև ==
Ոսկու պաշտոնական պաշարներ


== Ծանոթագրություններ ==
Եդդիբուլաղ

Եդդիբուլաղ, հանքային աղբյուր Զանգեզուրում, Բարգուշատի լեռների շրջանում։ Չպետք է շփոթել նույնանուն սառնորակ աղբյուրների հետ, որոնք բխում են Գորիս–Սիսիան ճանապարհի ձախ կողմում, Գորիս քաղաքից մի քանի կմ հեռավորությամբ։ Արևմտահայերեն տառադարձությամբ՝ Ետիպուլագ։


== Ծանոթագրություններ ==
Պոնդերանո

Պոնդերանո (իտալերեն՝ Ponderano), կոմունա Իտալիայի Պիեմոնտ մարզի Բիելլա գավառում։
Բնակչությունը կազմում է՝ 4022 մարդ (2008)։ Բնակչության խտությունը՝ 575 մարդ/կմ²։ Տարածքը կազմում է 7 կմ²։ Փոստային ինդեքս՝ 13875։ Հեռախոսային կոդ՝ 015։
Կոմունայի հովանավորն է Սուրբ Լավրենտի Ռիմսկին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս.015 541224
Էլեկտրոնային փոստ. urp.ponderano@ptb.provincia.biella.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Պեսկո-Ռադկովսկի գյուղական խորհուրդ (Խարկովի մարզ)

Պեսկո-Ռադկովսկի գյուղական խորհուրդ  (ուկրաիներեն՝ Піско-Радьківська сільська рада), Ուկրաինայի Խարկովի մարզի Բորովսկի շրջան ում։
2001 թվականի տվյալներով Պեսկո-Ռադկովսկի գյուղական խորհրդում բնակվում էր 2724 մարդ։ Բնակավայրը զբաղեցնում է 87.16 կմ² տարածք։ Բնակչության խտությունը կազմում էր 31.25 մարդ/կմ²։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
All the Greatest Hits

All the Greatest Hits, անգլիական McFly ռոք-խմբի լավագույն երգերի ալբոմ, որը թողարկվել է 2007 թվականի նոյեմբերի 5-ին Մեծ Բրիտանիայում։ Ալբոմը պարունակում է նաև հետևյալ երգերը՝ «The Heart Never Lies», «Don’t Wake Me Up» և Foolproof «Can’t Stop Diggin» երգի քավեր տարբերակը «The Way You Make Me Feel» անվամբ։


=== Երգացանկ ===


=== Երգացանկ ===


== Վարկանշային աղյուսակ ==


== Ծանոթագրություններ ==
Սիգդալ

Սիգդալ (նորվ.՝ Sigdal), կոմունա Նորվեգիայի Բուսկերուդ ֆյուլքեյում։ Կոմունայի վարչական կենտրոնը Պրեստֆոս բնակավայրն է։ Պաշտոնական լեզուն բուկմոլն է։ Զբաղեցնում է 842.14 կմ² տարածք։ Որպես Նորվեգիայի ֆյուլքե՝ ստեղծվել է 1838 թվականի հունվարի 1-ին։


== Սիգդալի զինանշանը ==
Սիգդալ կոմունայի զինանշանը հաստատվել է 1983 թվականի նոյեմբերի 18-ին և իրենից ներկայացնում է կարմիր գույնով ներկված վահան, ներքևի մասը սուր, որի վրա ներքևի առկա է դեղին գույնի հատված։ Զինանշանը պատկերում է Անդերսնատեն գյուղի մոտ գտնվող լեռան համայնապատկերը (լեռը դեղին գույնի է, իսկ երկինքը՝ կապույտ)։


== Բնակչություն ==
Համաձայն 2007 թվականի մարդահամարի տվյալների՝ Սիգդալ կոմունայում բնակվում է 3524 մարդ։ Կոմունայի բնակչության քանակը վերջին 60 տարում հիմնականում պահպանվել է նույն մակարդակի վրա՝ վերջին տարիներին գրանցելով փոքր նվազում։


== Տեսարժան վայրեր ==
Սիգդալ կոմունայում է գտնվում Folkemusikksenteret ժողովրդական երաժշտական կենտրոնը, որտեղ հաճախ բեմադրվում են կոմունայի բնակիչների ավանդույթները ներկայացնող երաժշտական ներկայացումներ։ Գործում է նաև Սիգդալի պատմության թանգարանը, հուշարձան համարվող բազմաթիվ տներ, Կիտելսենի թանգարանը, որտեղ ցուցադրվում են վերջինիս ստեղծագործությունները։
Բավականին հայտնվի վայր է համարվում Անդերսնատեն գյուղի մոտ գտնվող համանուն լեռը, որը բացի զբոսաշրջիկների համար հետաքրքրության օբյեկտ հանդիսանալուց, նաև ոգեշնչում է արվեստի գործիչներին, որոնք իրենց ստեղծագործություններում հաճախակի են պատկերում Անդերսնատեն լեռը։


== Պահպանվող տարածքներ ==
Սիգդալ կոմունայի տարածքում գտնվում են բնության պահպանվող երեք տարածքներ.

Հեիմսեթերասեն պետական արգելոց - ստեղծվել է 2002 թվականի դեկտեմբերի 13-ին և ունի 2,515 հա մակերես,
Սոլեվաթն պետական արգելոց, ստեղծվել է 1986 թվականի հունիսի 20-ին և ունի 538 հա մակերես,
Թրիլեմարքա պետական արգելոց - ստեղծվել է 2002 թվականի դեկտեմբերի 13-ին և ունի 43,285 հա մակերես։


== Պատկերասրահ ==

		
		
		


== Աղբյուրներ ==
Store norske leksikon.(նորվ.)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2007-09-30 at the Wayback Machine.(նորվ.)


== Ծանոթագրություններ ==
Հաթթը Շերիֆ

Հաթթը շերիֆ (hatt-i serif — սրբազան գիր), Գյուլհանեի հաթթը շերիֆ (Gulhan, e hatt-i serif), 1839 թվականի նոյեմբերի 3-ին Կոստանդնուպոլսում, սուլթանական պալատի Գյուլհանե կոչված պարտեզում հրապարակված կայսերական հրովարտակը։ Հաթթը շերիֆը սկզբնավորել է Թանզիմաթի ժամանակաշրջանը։ Հրապարակվել է քաղաքական, տնտեսական և ֆինանսական ճգնաժամից դուրս գալու և հատկապես Օսմանյան կայսրության լծի տակ գտնվող ժողովուրդների ազգային-ազատագրական շարժումները կանխելու նկատառումներով։ Հաթթը շերիֆի հեղինակը Մուստաֆա Ռեշիդ փաշան էր։ Նա և նրա կողմնակիցները այս հրովարտակով ձգտում էին շահել եվրոպական պետությունների վստահությունը և թույլ չտալ նրանց միջամտելու Թուրքիայի ներքին գործերին։ Հաթթը շերիֆով թուրք կառավարությունը խոստանում էր Օսմանյան կայսրության բոլոր հպատակների կյանքի, պատվի և ունեցվածքի ապահովություն, հարկերի արդարացի բաշխում և գանձում, կապալային համակարգի վերացում, զինծառայության ժամկետի, դատական գործի, ժառանգության հարցերի կանոնավորում, կաշառակերության, չարաշահումների վերացում են։ Հաթթը շերիֆի և հետագայում նրա վրա հիմնված մի շարք օրենքների հրապարակումը էական փոփոխություններ չմտցրին երկրի տնտեսական և սոցիալական կյանքում, չվերացրին մուսուլմանների և ոչ մուսուլմանների անհավասարությունը։
Վերոնիկա (անուն)

Վերոնիկա, ռուսական կանացի անձնանուն, որն ունի հունական ծագում։


== Ստուգաբանություն ==
Հավանական է, որը այս անունը համընկնում է Ֆերենիկա անվան հետ (հուն․Φερενίκη), այդպես անվանում էին Եգիպտական Պտոլոմյա I Սոտերայի կնոջը։ Φερενίκη թարգմանաբար նշանակում է «Հաղթանակ բերող» (φέρω թարգմանաբար նշանակում է բերել և νίκη հաղթանակ)։ Ֆերանաիկա անունը տարածվել է հնագույն ժամանակներում, երբ ստացել է իր դիալեկտիկական ձևը՝ Բերենիկա։ Այս անունը դարձել է տոհմական Պտղոմեոսների դինաստյայում և հայտնի էր նաև մի քանի այլ թագավորություններում։
Բերենիկա (Վերենիկա) անունը հաճախ հանդիպում է Աստվածաշնչում, որտեղ այն կրում էր Իուդիայի Իրոդ Ագրիպ 1֊ին արքայի դուստրը։ Քրիստոնեության ընդունման դարաշրջանում Բերենիկա անունը սկսել է նույնականացվել երկու անանուն կանանց հետ, ովքեր հիշատակվում են Եվանգելիայում։ Առաջինը տառապում էր արյունահոսությունից և բուժվել է Հիսուս Քրիստոսի կողմից։ Երկրորդը իր թաշկինակով սրբել է Հիսուս Քրիստոսի երեսը, երբ նա բարձրանում էր խաչվելու, դրանից հետո հրաշք է տեղի ունենում և նրա թաշկինակի վրա հայտնվում է Քիստոսի պատկերը։ Արևմտաեվրոպական քրիստոնեական ավանդության մեջ լայն տարածում գտավ ապոկրիֆյան ձևը, որը պատմում է թաշկինակի մասին։ Իսկ լատինական ձևով Veronica անունը դարձել էր հասկանալի ինչպես icona vera բառակապակցության անագրամա «իրական ձև»։
Իտալիայում անվան իմաստը նշանակում է «Վերոնայի բնակիչ»։


== Ծանոթագրություններ ==


== Արտաքին հղումներ ==
http://baby-names.adoption.com/search/Veronica.html
http://www.zelo.com/firstnames/findresults.asp?name=VERONICA
http://www.thinkbabynames.com/meaning/0/Veronica
http://www.behindthename.com/php/view.php?name=veronica
Վերոնիկա անունի նշանակությունը։ Вероника Անունների ազատ հանրագիտարան
Մորպարա

Մորպարա (պորտ.՝ Morpará), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Բառա գավառի կազմի մեջ։ Բնակչությունը կազմում է 9462 մարդ՝ 2006 թվականի տվյալներով։ Գրավում է 1 731,929 կմ2 տարածք։ Բնակչության խտությունը՝ 5,5 մարդ/կմ²։
Քաղաքի տոնը նշվում է հուլիսի 16-ին։


== Պատմություն ==
Քաղաքը հիմնադրվել է 1812 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 14.234.119,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.570,23 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,640 (տվյալները՝ ՄԱԿ-ի զարգացման ծրագրի)։
(2284) Սան Խուան

(2284) Սան Խուան (անգլ.՝ San Juan), աստերոիդ աստերոիդների հիմնական գոտում։ Հայտնաբերվել է 1974 թվականի հոկտեմբերի 10-ին Ֆելիքս Ագիլարի աստղադիտարանի կողմից Էլ Լիոնսիտոյում։
Միջին հեռավորությունը Արեգակից կազմում է 2,325412 ա. մ., առավելագույնը մոտենում է 2,2061 ա. մ. հեռավորության վրա և հեռանում 2,4447 ա. մ.։ Արեգակի շուրջ մեկ ամբողջական պտույտ է կատարում 1295,23 երկրային օրվա ընթացքում, իր ուղեծրով շարժվելով միջինում 0,277942 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,28° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2284) Սան Խուան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սերգեյ Նավաշին

Սերգեյ Գավրիլովիչ Նավաշին (Сергей Гаврилович Навашин, դեկտեմբերի 2 (14), 1857, Q21674025?, Բալտայսկի շրջան - դեկտեմբերի 10, 1930(1930-12-10), Պուշկինո, Մոսկվայի մարզ, ՌԽՖՍՀ, ԽՍՀՄ), խորհրդային բուսաբան, բջջաբան։ ԽՍՀՄ ԳԱ (1918 թվական) և Ուկրաինական ԽՍՀ ԳԱ (1924 թ.) ակադեմիկոս։


== Կենսագրություն ==
1881 թ. ավարտել է Մոսկվայի համալսարանը, դասավանդել տեղում, Պետրովյան գյուղատնտեսական ակադեմիայում, Պետերբուրգի համալսարանում։ Եղել է Կիևի (1894–1915 թթ.) և Թիֆլիսի (1918-1923 թթ.) համալսարանների պրոֆեսոր։ Մոսկվայի Կ․ Տիմիրյազևի անվան կենսաբանության ինստիտուտի (1923 թ.) հիմնադիրներից է և առաջին տնօրենը (մինչև 1929 թ.)։ Հայտնաբերել է ծածկասերմ բույսերի կրկնակի բեղմնավորումը և խալազոգամիայի երևույթը։ Քրոմոսոմների մորֆոլոգիայի տեսության հիմնադիրն է։ Ստեղծել է ռուսական բջջասաղմնաբանական դպրոցը։


== Ծանոթագրություններ ==
Ալեքսանդր Պետրով

Ալեքսանդր Անդրեյի Պետրով (ռուս.՝ Александр Андреевич Петров, հունվարի 25, 1989(1989-01-25), Պերեսլավլ Զալեսկի, ՌԽՖՍՀ, ԽՍՀՄ), թատրոնի և կինոյի ռուս դերասան։


== Կենսագրություն ==
Ալեքսանդր Պետրովը ծնվել է 1989 թվականի հունվարի 25-ին Յարոսլավլի մարզի Պերեսլավլ Զալեսկի քաղաքում։
Սովորել է ԲՈՒՀի էկոնոմիկական ֆակուլտետում։ Ուսման ժամանակ ընդգրկված է եղել ՈՒՀԱ-ի թիմի կազմում, եղել էր ուսանողական խորհրդի անդամ, խաղում էր Վ. Ա. Իվանենկոյի ղեկավարության տակ գտնվող «Անտեպրիզա» թատրոն-ստուդիայում։ Պոխվիստնեվո քաղաքում անց կացվող թատերական ֆեստիվալի ժամանակ անցկացվող վարպետության դասերում ծանոթացավ ՌԹԱՀի ուսուցիչների հետ, այդ թվում Լեոնիդ Խեյֆեցի, ինչից հետո որոշեց թողնել էկոնոմիկական ֆակուլտետը (2-րդ կուրսից) և ընդունվեց ՌԱՏԻ-ԳԻՏԻՍ, որն ավարտեց 2012 թվականին։ Սովորել է ռեժիսուրայի ֆակուլտետում։
Հետաքրքրվում է լուսանկարչությամբ և ֆուտբոլով։


== Կարիերա ==
Ալեքսանդրը առաջին անգամ ԿՖիլմում ելույթ է ունեցել 2010 թվականին էպիզոդային դերում (Ձայներ սերիալում)։ 2012 թվականին խաղաց «Քանի դեռ ծաղկում է պտերը» սերիալի գլխավոր դերը։
2012-2013 թվականներին աշխատել է «Et Cetera» Մոսկովյան թատրոնում։
2013 թվականի հունվարի 25-ին ընդունվել է Օլեգ Մենշիկովի ղեկավարության տակ գտնվող Երմոլովի անվան թատրոնի խումբը։


== Թատերական գործեր ==


=== «Դրամատուրգիայի և Ռեժիսուրայի կենտրոն» Թատրոն ===
«Ավերակները» (ըստ Յուրի Կլավդիևի պիեսի, ռեժիսոր՝ Կիրիլ Վըտոպտով) — Սավոսկա՝ Ավերակի ավագ տղան


=== «Et Cetera» Մոսկովյան թատրոն ===
«Շեյլոկ» (ըստ Ուիլյամ Շեքսպիրի «Վենետիկի վաճառականը» պիեսի, ռեժիսոր՝ Ռոբերտ Ստուրուա) — Գրացիանո


=== Մ. Ն. Երմոլովի անվան Մոսկովյան դրամատուրգական թատրոն ===
«Համլետ» (ըստ Ուիլյամ Շեքսպիրի ողբերգության, ռեժիսոր՝ Վալերիյ Սարկիսով) — Համլետ


=== Ա. Ս. Պուշկինի անվան Մոսկովյան դրամատիկական թատրոն ===
«Բալի այգի» (ըստ Անտոն Չեխովի պիեսի, ռեժիսոր՝ Վլադիմիր Միրզոև) — Երմոլայ Ալեքսեյի Լոպախին, վաճառական


== Ֆիլմագրություն ==


== Կարծիքներ դերասանի մասին ==


== Ծանոթագրություններ ==
Ռոշդի Զեմ

Ռոշդի Զեմ (ֆր.՝ Roschdy Zem, սեպտեմբերի 27, 1965, Ժինվիլե, Օ դե Սեն, Ֆրանսիա), ֆրանսիացի դերասան և ռեժիսոր։


== Կենսագրություն ==
Ռոշդի Զեմը ծնվել է 1965 թվականի սեպտեմբերի 27-ին Ֆրանսիայի Օ դե Սեն դեպարտամենտի Ժինվիլե քաղաքում, Մարոկկոյից գաղթածների ընտանիքում։ Փոքր հասակում զբաղվել է առևտրով (ջինսեր է վաճառել)։ Իր ամառային հանգիստները անցկացնում էր բելգիական Մեհելեն քաղաքում, որտեղ էլ սովորել է ֆլամանդերեն։


=== Որպես դերասան ===
1987 - Les keufs
1991 - I Don't Kiss
1993 - My Favorite Season
1995 - Don't Forget You're Going to Die
1996 - The Best Job in the World
1997 - L'autre côté de la mer
1998 - Those Who Love Me Can Take the Train
1998 - Alice et Martin
1998 - For Sale (1998 film)|For Sale
1998 - Louise (Take 2)
2000 - Stand-by (film)|Stand-by
2001 - Change moi ma vie
2001 - My Wife Is an Actress
2002 - The Race (2002 film)|The Race
2003 - Merci Docteur Rey
2003 - Sansa (film)|Sansa
2004 - 36 Quai des Orfèvres (film)|36
2005 - Va, Vis et Deviens
2005 - Camping à la ferme
2005 - Le Petit Lieutenant
2006 - Indigènes
2006 - La Californie
2006 - Mauvaise foi (also written and directed)
2007 - Détrompez-vous
2008 - La fille de Monaco
2008 - Go Fast
2008 - La très très grande entreprise
2009 - Commis d'office
2009 - London River
2010 - Outside the Law (2010 film)|Outside the Law
2010 - Point Blank (2010 film)|Point Blank
2010 - Turk's Head (film)|Turk's Head
2010 - Happy Few
2012 - The Cold Light of Day (film)|The Cold Light of Day, by Mabrouk El Mechri, as Zahir
2012 - Une nuit, as Simon Weiss
2012 - Mains armées, as Lucas Scali
2012 - Just like a Woman (2012 film)|Just like a Woman,
2012 - Collision (2013 film)|Collision
2014 - Bird People (film)|Bird People
2014 - La Rançon de la gloire
2014 - On a failli être amies


=== Որպես տնօրեն ===
2006 - Mauvaise Foi
2011 - Omar m'a tuer


== Ծանոթագրություններ ==


== Արտաքին հղումներ ==
Ռոշդի Զեմ (անգլ.) Internet Movie Database կայքում
Կենսագրությունը Кино-Театр.ru-ում
ՌԲԿ (հեռուստաընկերություն)

ՌԲԿ (ռուս.՝ РБК, Российский Бизнес Канал), ռուսական գործնական հեռուստաընկերություն։ Հեռուստաալիքը ներկայացնում է Ռուսաստանի և համաշխարհային տնտեսագիտական, ֆինանսական և քաղաքական լրատվություն, վերլուծական, կանխատեսական և փորձնագիտական մեկնաբանություններ, հարցազրույցներ քաղաքական գործիչների և գործարարների հետ, գործնական մամուլի ակնարկներ, ռուսական բիզնեսի արդիական խնդիրներին նվիրված հատուկ հաղորդումներ և Ռուսաստանի և միջազգային ֆինանսական շուկաներում իրավիճակների մասին։ 2012 թվականի նոյեմբերի սկզբին հեռուստաալիքը ստացել է «դաշնային»-ի կարգավիճակ։ Հեռուստաընկերությունը ունի 500-ից ավելի աշխատակից։ Ընկերության կազմում աշխատում են մոտ 50 բիզնես-վերլուծաբաններ, որոնք նախկինում աշխատել են բանկերում և ֆինանսական ընկերություններում։
Հայաստանում հեռուստաալիքը հասանելի է «Յուքոմ», «Ինտերակտիվ Թիվի» և «GNC-Alfa» կաբելային հեռուստատեսության օպերատորների բաժանորդներին։


== Արտաքին հղումներ ==
Պաշտոնական կայք (ռուս.)


== Ծանոթագրություններ ==